L 58/1422
BG
Официален вестник на Европейския съюз
23.2.2023 г.
КОМИСИЯ ПИЛОТНИ ПРОЕКТИ
ГЛАВА PP 02 — ЕВРОПЕЙСКИ СТРАТЕГИЧЕСКИ ИНВЕСТИЦИИ (продължение) PP 02 23
(продължение)
PP 02 23 03
(продължение) ИИ има голям потенциал за въздействие върху околната среда.
Положително е, че технологиите за ИИ и анализ на данни имат потенциала да ускорят анализа на големи обеми от данни, което ще позволи по-добро разбиране на предизвикателствата за околната среда и намирането на решения за тях.
Това ще осигури механизми за по-добро планиране в областта на околната среда, вземане на решения и мониторинг на заплахите за околната среда.
По-конкретно ИИ може да спомогне за намаляване на потреблението на енергия и ресурси, за насърчаване на декарбонизацията и за стимулиране на кръговата икономика.
Друг интересен аспект е използването на ИИ за анализиране на резултатите от предишни научни експерименти и за повишаване на успеха на бъдещите експерименти.
От друга страна, ИИ е източник и на редица заплахи за околната среда.
Според доклада на Европейския парламент „The role of Artificial Intelligence in the European Green Deal“ (Ролята на изкуствения интелект в Европейския зелен пакт) използването на ИКТ решения съставлява 5 — 9% от потреблението на електроенергия в световен мащаб и би могло да достигне 20% до 2030 г.
На практика това представлява между 1,1 и 1,3 милиарда тона (Gt) CO2 през 2020 г.
Освен това проучването „Ethics for sustainable AI adoption: connecting AI and ESG“ (Етика за приемане на устойчив ИИ — свързване на ИИ и факторите от екологичен, социален или управленски характер) показа, че въглеродните емисии за обучение по единен модел за обработка на естествен език са еквивалентни на 125 двупосочни полета между Ню Йорк и Пекин.
Що се отнася конкретно до използването на ИИ, в някои научни статии относно неговото въздействие върху околната среда се прави разграничение между червения ИИ, или енергоемкия ИИ, и зеления ИИ, или екологосъобразния ИИ, разработен съгласно параметри за енергийна ефективност.
Като пример следва да се отбележи, че изчислителните ресурси, необходими за обучение на моделите на ИИ, се удвояват на всеки 3,4 месеца от 2012 г. насам, тъй като се търсят по-точни модели.
Факторите, обуславящи това увеличение на потреблението, могат да бъдат обобщени в три категории: разходите за изолирано управление на даден модел на ИИ, размера на набора от данни за обучение и броя на извършените експерименти с хиперпараметри.
В направения през 2021 г. преглед на координирания план за изкуствения интелект целевата област „Прилагане на ИИ в полза на климата и околната среда“ включва действия, насочени към напредък за постигане на по-екологосъобразен ИИ.
Тези действия включват подкрепа за научните изследвания за намаляване на потреблението на енергия от ИИ чрез програмата „Хоризонт Европа“ и разработване на процесори с ниска консумация на енергия за приложения с ИИ чрез „Хоризонт Европа“ и институционализираното европейско партньорство в областта на ключовите цифрови технологии.
Координираният план обаче не е насочен към стимулиране на разработчиците да използват екологосъобразен ИИ.
В посочения контекст пилотният проект има за цел да извърши проучване за определяне на елементите за стимулиране на разработчиците на ИИ да преминат от енергоемък ИИ към екологично устойчив ИИ — екологосъобразен ИИ, като се насърчават процедури за по-висока ефективност и се показва въглеродният отпечатък на дадена система с ИИ, включително проучването на „маркировка за енергийна ефективност и въглероден интензитет“ и „етикет за екологосъобразен ИИ“.
По този начин проучването ще допринесе за формирането на по-голямата част от дейностите, необходими за екологизирането на ИИ, така че те да могат да послужат като основа за потенциална европейска програма за екологосъобразни алгоритми или за всяко законодателство в областта на екологосъобразния ИИ, което може да бъде разгледано в бъдеще.
Предложението за Законодателен акт за изкуствения интелект не включва стимули или задължения за изчисляване и симулиране на въздействието на системите с ИИ върху околната среда, така че проучването няма да се припокрива с никое настоящо действие, програма или съществуващо законодателство.
Изпълнение Основните дейности на проучването ще се съсредоточат върху идентифицирането и по-нататъшното разработване на нетехнологични решения за смекчаване на въздействието върху околната среда, произтичащо от използването на решения с ИИ, като разработването на процедури, инструменти и база знания за най-добри практики, необходими за справяне с това предизвикателство.
По-специално, тъй като потреблението на енергия и въглеродният интензитет на системите с ИИ се очертават като основния екологичен проблем, се предвиждат следните дейности, за да се стимулират разработчиците/доставчиците да се променят: